CELEX: 32020D1179
Language: lv
Date: 2020-08-06 00:00:00
Title: Komisijas Īstenošanas lēmums (ES) 2020/1179 (2020. gada 6. augusts), ar ko attiecībā uz Somijas Ālandes provinces statusu saistībā ar virusālās hemorāģiskās septicēmijas (VHS) uzraudzības programmu, Igaunijas statusu saistībā ar virusālās hemorāģiskās septicēmijas (VHS) un infekciozās hematopoētiskās nekrozes (IHN) uzraudzības un izskaušanas programmu, Horvātijas statusu saistībā ar koi herpesvīrusu (KHV) un atsevišķu Apvienotās Karalistes apgabalu statusu saistībā ar Bonamia ostreae infekciju groza Lēmuma 2009/177/EK I pielikumu (izziņots ar dokumenta numuru C(2020) 5303) (Dokuments attiecas uz EEZ)

10.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 259/29
               
            
         KOMISIJAS ĪSTENOŠANAS LĒMUMS (ES) 2020/1179
         (2020. gada 6. augusts),
         ar ko attiecībā uz Somijas Ālandes provinces statusu saistībā ar virusālās hemorāģiskās septicēmijas (VHS) uzraudzības programmu, Igaunijas statusu saistībā ar virusālās hemorāģiskās septicēmijas (VHS) un infekciozās hematopoētiskās nekrozes (IHN) uzraudzības un izskaušanas programmu, Horvātijas statusu saistībā ar koi herpesvīrusu (KHV) un atsevišķu Apvienotās Karalistes apgabalu statusu saistībā ar Bonamia ostreae infekciju groza Lēmuma 2009/177/EK I pielikumu
         
            
               (izziņots ar dokumenta numuru C(2020) 5303)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2006/88/EK (2006. gada 24. oktobris) par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1), un jo īpaši tās 44. panta 1. un 2. punktu un 53. panta 3. punktu saistībā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas 131. pantu (2),
         tā kā:
         
                     (1)
                  
                  
                     Komisijas Lēmuma 2009/177/EK (3) I pielikumā iekļauts to dalībvalstu, zonu un iecirkņu saraksts, uz ko attiecas apstiprinātās uzraudzības vai izskaušanas programmas attiecībā uz noteiktām Direktīvas 2006/88/EK IV pielikuma II daļas sarakstā iekļautām slimībām vai kas pasludināti par šo slimību neskartām teritorijām.
                  
               
                     (2)
                  
                  
                     Somijas kompetentā iestāde informēja Komisiju, ka ir pabeigusi visus izskaušanas pasākumus saskaņā ar pašreizējo virusālās hemorāģiskās septicēmijas (VHS) apkarošanas programmu Ālandes provincē un ir sākusi turpmākos uzraudzības pasākumus, lai varētu to pasludināt par slimības neskartu teritoriju. Tāpēc Ālandes province būtu jāsvītro no Lēmuma 2009/177/EK I pielikuma B daļas un jāiekļauj minētā pielikuma A daļas sarakstā kā apgabals, uz ko attiecas apstiprināta uzraudzības programma.
                  
               
                     (3)
                  
                  
                     Igaunijas kompetentā iestāde iesniedza Komisijai apstiprināšanai virusālās hemorāģiskās septicēmijas (VHS) un infekciozās hematopoētiskās nekrozes (IHN) uzraudzības un izskaušanas programmu un lūdza, lai apgabali, uz kuriem attiecas minētā programma, tiktu iekļauti Lēmuma 2009/177/EK I pielikuma sarakstā.
                  
               
                     (4)
                  
                  
                     Igaunijas apgabals, uz kuru attiecas VHS un IHN uzraudzības pasākumi, būtu jānorāda Lēmuma 2009/177/EK I pielikuma A daļas sarakstā, savukārt ar IHN inficētais iecirknis, uz kuru attiecas minētās slimības izskaušanas pasākumi, būtu jānorāda Lēmuma 2009/177/EK I pielikuma B daļas sarakstā.
                  
               
                     (5)
                  
                  
                     Lielākā daļa Horvātijas teritorijas ir iekļauta Lēmuma 2009/177/EK I pielikuma C daļas sarakstā kā tāda, kas pasludināta par koi herpesvīrusa (KHV) neskartu teritoriju. Horvātijas kompetentā iestāde informēja Komisiju par vairākiem KHV uzliesmojumiem pašlaik sarakstā iekļautajā ģeogrāfiskajā apgabalā un norādīja, ka šāds KHV neskartas teritorijas statuss būtu jāatceļ. Tāpēc Horvātija būtu no minētā saraksta jāsvītro.
                  
               
                     (6)
                  
                  
                     Saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas 127. panta 1. punktu šajā līgumā paredzētajā pārejas periodā Apvienotajai Karalistei un tās teritorijā piemēro Savienības tiesību aktus. Šis pārejas periods beigsies 2020. gada 31. decembrī.
                  
               
                     (7)
                  
                  
                     Apvienotās Karalistes kompetentā iestāde informēja Komisiju par vairākiem Bonamia ostreae uzliesmojumiem tās teritorijā, to skaitā apgabalos, kas patlaban iekļauti Lēmuma 2009/177/EK I pielikuma C daļas sarakstā kā tādi, kuri pasludināti par minētās slimības neskartām teritorijām, un norādīja, ka attiecībā uz šiem apgabaliem būtu jāatceļ Bonamia ostreae slimības neskartas teritorijas statuss. Tāpēc minētie apgabali būtu no minētā saraksta jāsvītro.
                  
               
                     (8)
                  
                  
                     Tāpēc Lēmuma 2009/177/EK I pielikums būtu attiecīgi jāgroza.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2009/177/EK I pielikuma A daļas tabulā rindas par virusālo hemorāģisko septicēmiju (VHS) un infekciozo hematopoētisko nekrozi (IHN) aizstāj ar šādām:
            
               
                           Slimība
                        
                        
                           Dalībvalsts
                        
                        
                           
                              ISO kods
                        
                        
                           Uzraudzības programmas zonas ģeogrāfiskās robežas (dalībvalstis, zonas vai iecirkņi)
                        
                     
                           “Virusālā hemorāģiskā septicēmija (VHS)
                        
                        
                           Igaunija
                        
                        
                           EE
                        
                        
                           Visa teritorija
                        
                     
                           Somija
                        
                        
                           FI
                        
                        
                           Ālandes province
                        
                     
                           Infekciozā hematopoētiskā nekroze (IHN)
                        
                        
                           Igaunija
                        
                        
                           EE
                        
                        
                           Visa teritorija, izņemot iecirkni, kurā ietilpst zivjaudzētava Neli Elementi OÜ (apstiprinājuma Nr. 05/VV/KK01)”
                        
                     
         
         
            2. pants
            Lēmuma 2009/177/EK I pielikuma B daļu groza šādi:
            
                        1)
                     
                     
                        no rindas par virusālo hemorāģisko septicēmiju (VHS) svītro ierakstu par Somiju;
                     
                  
                        2)
                     
                     
                        rindu par infekciozo hematopoētisko nekrozi (IHN) aizstāj ar šādu:
                        
                                    Slimība
                                 
                                 
                                    Dalībvalsts
                                 
                                 
                                    
                                       ISO kods
                                 
                                 
                                    Izskaušanas programmas zonas ģeogrāfiskās robežas (dalībvalstis, zonas vai iecirkņi)
                                 
                              
                                    “Infekciozā hematopoētiskā nekroze (IHN)
                                 
                                 
                                    Igaunija
                                 
                                 
                                    EE
                                 
                                 
                                    Iecirknis, kurā ietilpst zivjaudzētava Neli Elementi OÜ (apstiprinājuma Nr. 05/VV/KK01)”
                                 
                              
                  
         
            3. pants
            Lēmuma 2009/177/EK I pielikuma C daļas rindā par koi herpesvīrusu (KHV) svītro ierakstu par Horvātiju.
         
         
            4. pants
            Lēmuma 2009/177/EK I pielikuma C daļas rindā “Bonamia ostreae infekcija” ierakstu par Apvienoto Karalisti slejā “Slimības neskartās teritorijas ģeogrāfiskās robežas (dalībvalstis, zonas vai iecirkņi)” groza šādi:
            
                        1)
                     
                     
                        kā 7. punktu attiecībā uz Lielbritāniju pievieno šādu izņēmumu: “Dornoch Firth – paisuma un bēguma ūdeņu apgabals uz rietumiem no līnijas, kas novilkta no NH808873 līdz NH835857 (Ordnance Survey Landranger mērogā 1:50 000), līdz vidējai paisuma līnijai;”;
                     
                  
                        2)
                     
                     
                        kā 8. punktu attiecībā uz Lielbritāniju pievieno šādu izņēmumu: “Lynn of Lorn, Loch Creran un Loch Etive – jūras ūdeņu apgabals uz dienvidaustrumiem no Lismore salas, kas atrodas 7 258 metru rādiusā no punkta NM873391 (Ordnance Survey Landranger mērogā 1:50 000) un ietver Loch Etive un Loch Creran paisuma un bēguma ūdeņus līdz vidējai paisuma līnijai.”;
                     
                  
                        3)
                     
                     
                        svītro šādu tekstu: “Džērsijas štata piekrastes apgabals: apgabalā ietilpst plūdmaiņu apvidus un tuvākais piekrastes apvidus starp vidējo paisuma līniju Džērsijas salā un iedomātu līniju, kas novilkta trīs jūras jūdzes no vidējās bēguma līnijas Džērsijas salā. Zona atrodas Normandijas un Bretaņas līcī Lamanša dienvidu daļā.”
                     
                  
         
            5. pants
            Šis lēmums ir adresēts dalībvalstīm.
         
         
            Briselē, 2020. gada 6. augustā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 328, 24.11.2006., 14. lpp.
         
         
            (2)  OV L 29, 31.1.2020., 7. lpp.
         
         
            (3)  Komisijas Lēmums 2009/177/EK (2008. gada 31. oktobris), ar ko ievieš Padomes Direktīvu 2006/88/EK attiecībā uz uzraudzības un izskaušanas programmām un slimības neskartu dalībvalstu, zonu un iecirkņu statusu (OV L 63, 7.3.2009., 15. lpp.).